Մայիսի 4-ին Սյունիքի մարզի ընդհանուր իրավասության առաջին ատյանի դատարանի Կապանի նստավայրում դատավոր Նապոլեոն Օհանյանի նախագահությամբ քննվում էր Գարիկ Ղուկասյանի և Արթուր Գրիգորյանի գործը, որով ամբաստանյալներին մեղադրանք է առաջադրվել այն բանի համար, որ նրանք գաղտնի հափշտակություն կատարելու դիտավորությամբ, նախնական համաձայնության գալով, 2017 թվականի մարտ ամսին ապօրինի մուտք են գործել Արա Անտոնյանի տուն և գաղտնի հափշտակել զգալի չափերով ընդհանուր 116000 ՀՀ դրամի արժողությամբ դյուրակիր համակարգիչ, համակարգչի մեկ զույգ բարձրախոս, բենզասղոց, զգալի չափերով` 37000 ՀՀ դրամ արժողությամբ էլեկտրական զոդման սարք և ավտոմեքենայի հետևի կամրջակի մեկ զույգ կիսասռնակներ: